recursal/SuperWikiNEXT-32B huggingface dataset:
**Kydathenaion** (m.kreik. Κυδαθήναιον, *Kydathēnaion*, lat. *Cydathenaeum*) oli antiikin Ateenan kaupunginosa ja alun perin Pandionis-fyleen kuulunut Attikan demos. Se kuului fylen *asty*-trittykseen eli kaupunkialueen demoksiin.

Kydathenaionin demoksen alueeseen kuului muun muassa Akropoliin ympäristö.
Kydathenaion sijaitsi kaupunginmuurin eli Themistokleen muurin sisäpuolella aivan antiikin Ateenan kaupungin keskustassa ja piti sisällään Theseuksen vanhan Ateenan eli Akropolis-kukkulan sekä sen lähiympäristön, mahdollisesti myös Agoran alueen. Demoksen nimi on yhdistetty sanoista *kydos* ja *Athēnaios*, "ateenalaisten kunnia".

Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli "heimo" oli Pandionis ja sillä oli 11 tai 12 edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Pandionis-fyleen. Muutosten seurauksena demoksella oli hellenistisellä kaudella 12 bule-edustajaa.

Kydathenaion oli Attikan kolmanneksi suurin demos Akharnain ja Afidnan jälkeen, ja sen väkiluvuksi on arvioitu suurimmillaan noin 3 300–3 600 henkeä. Siksi se oli myös Pandionis-fylen ainoa demos varsinaisen kaupungin alueella. Kydathenaionista olivat kotoisin muun muassa valtiomiehet Kleon ja Ekhedemos, puhuja Andokides sekä komediakirjailijat Aristofanes ja Nikokhares. Demoksen kansalaisesta käytettiin demonyymiä *Kydathēnaieus* (Κυδαθηναιεύς).

Lähteet
-------

1. 1 2 3  Cydathenaeum *Brill’s New Pauly*. Viitattu 21.8.2017.
2. 1 2  Smith, William: "Athenae", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. ↑  Traill, J. et al.: Places: 582862 (Kydathēnaion) *Pleiades*. Viitattu 21.8.2017.
4. ↑  Traill, John S.: *The Political Organization of Attica: A Study of the Demes, Trittyes, and Phylai, and Their Representation in the Athenian Council*. *Hesperia* 14. Princeton: American School of Classical Studies at Athens (ASCSA), 1975. ISBN 0876615140.
5. ↑  Hendriks, Luke: Athens and the Attic Demes. A history of assimilation and integration Leiden University. Viitattu 21.8.2017.
6. ↑  Smith, William: "Attica", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.

Pandionis-fyle

|  |  |
| --- | --- |
| *Asty* | Kydathenaion |
| *Paralia* | Angele · Kytheros · Myrrhinus · Prasiai · Probalinthos · Steiria |
| *Mesogeios* | Konthyle · Oa · Alempi Paiania · Ylempi Paiania |
**Aatu Palomäki** (1884 – 30. syyskuuta 1913) oli suomalainen näyttelijä. Hän teki taiteellisen uransa helsinkiläisellä Kansan Näyttämöllä. Aikalaistensa mieleen Palomäki jäi lahjakkuutena, joka intensiivisellä näyttelijäntyöllään ja tarkkaan harkitulla puheilmaisullaan onnistui kerta toisensa jälkeen tekemään yleisöönsä voimakkaan vaikutuksen. Aatu Palomäki on haudattu Hietaniemen hautausmaalle, Helsinkiin.

Ura
---

Aatu Palomäki teki Kansan Näyttämöllä lähes kaikki suuret miesosat aina siihen asti kun Aarne Halme astui teatterin riveihin. Palomäen roolitehtäviä olivat muun muassa ruhtinas Nehljudow Leo Tolstoin menestyksekkäässä *Ylösnousemuksessa* (1907) ja pianistin osa Hermann Bahrin komediassa *Konsertti* (1910). *Konsertti* oli eräs kauden 1910–1911 menestyskappaleita. Palomäki näytteli myös useissa Bernard Shaw'n näytelmissä, joita Kansan Näyttämöllä esitettiin jokaisella näytäntökaudella.

Eino Leino luonnehti Aatu Palomäkeä näyttelijäksi, jossa "taiteellinen hartaus yhtyi terveeseen luonnekuvaukseen ja jo sangen taipuisaan tekotapaan".

Palomäki teki opintomatkan Saksaan 1911, mutta joutui palaamaan Suomeen sairastumisensa takia.

Lähteet ja viitteet
-------------------

* Koski, Pirkko: Kansan teatteri I, © Pirkko Koski, Helsingin teatterisäätiö 1986, ISBN 951-99743-9-3

Aiheesta muualla
----------------

* Kuvakokoelmat.fi (Arkistoitu – Internet Archive)

1. ↑  Kansan teatteri, s. 65 ja 66
2. ↑  Kansan teatteri, s. 46, 57 ja 66
3. 1 2  Kansan teatteri, s. 66
**Miren Uxue Barkos Berruezo** (s. 1964 Pamplona) on espanjalainen toimittaja ja poliitikko.

Barkos opiskeli informaatiotutkimusta Navarran yliopistossa.

Barkos aloitti toimittajana Espanjan yleisradioyhtiössä (RTVE) vuonna 1984, ja myöhemmin hän työskenteli *Navarra Hoy* -sanomalehdelle. Vuonna 1990 hän aloitti toimittajana navarralaisessa Euskal Telebista (ETB) -televisioyhtiössä.

Vuonna 2004 Barkos valittiin Espanjan edustajainhuoneen jäseneksi Nafarroa Bai -koalition ehdokkaana. Hänet valittiin uudelleen vuonna 2008 (Nafarroa Bai) ja 2011 (Geroa Bai). Hän on ollut Pamplonan kaupunginvaltuutettu 2007–2011 ja 2011–2015.

Uxue Barkos nimitettiin Navarran aluejohtajaksi heinäkuussa 2015.

Lähteet
-------

### Viitteet

1. ↑   eitb.eus. Viitattu 10.2.2019 (espanjaksi)
2. 1 2 3 4   navarra.es. Viitattu 10.2.2019 (espanjaksi)

Aiheesta muualla
----------------

* Kuvia tai muita tiedostoja aiheesta **Uxue Barkos** Wikimedia Commonsissa


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Katalonia
* Yhdysvallat

 |

 |


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: es:Uxue Barkos
**Luonnosta** (m.kreik. Περὶ φύσεως, *Peri fyseōs*) eli *Fysiikka* (Τὰ φυσικά, *Ta fysika*) oli Empedokleen pääteos, jossa hän esitteli luonnonfilosofiansa. Teos ei ole säilynyt nykyaikaan, mutta sen sisällöstä tunnetaan katkelmia.

Empedokleen teos oli heksametrimuotoinen runoelma. Siinä hän esitti tunnetut ajatuksensa neljästä alkuaineesta — maa, vesi, ilma (eetteri) ja tuli — jotka yhdistyvät ajoittain rakkaudeksi kutsutun voiman kautta, erotakseen sille vastakkaisen voiman, riidan kautta.

Aiemmin Empedokleen on yleensä ajateltu kirjoittaneen kaksi runoa, *Luonnosta* sekä *Puhdistusmenot* (*Katharmoi*). Tämän nimiset teokset mainitsee myös Diogenes Laertios. Näistä ensin mainittu olisi käsitellyt ennen kaikkea maailman ja elävien olentojen luomista ja jälkimmäinen sielun kohtaloa ja ajatusta *metempsykhosiksesta*. Nykyään pidetään kuitenkin mahdollisena, että Empedokles kirjoitti vain ensin mainitun teoksen, ja kaikki häneltä säilyneet katkelmat ovat peräisin tästä teoksesta.

Empedokles vaikutti todennäköisesti suuresti Lucretiukseen ja tämän teokseen *Maailmankaikkeudesta* (*De rerum natura*). David Sedleyn mukaan yhtäläisyyksiä on erityisesti kummankin teoksen johdannossa. Yhtäläisyyksillä Lucretius halusi mahdollisesti osoittaa kirjallista velkaansa Empedokleelle; tämän lisäksi hän saattoi haluta tulla Empedokleen kaltaiseksi filosofiseksi runoilijaksi Roomalle.

Sallustius julkaisi Ciceron aikoina teoksen *Empedoclea*, joka oli oletettavasti Empedokleen teoksen latinannos tai jäljitelmä.

Egyptin Panopoliksesta on löydetty papyruskatkelmia (nk. Strasbourgin papyrus), yhteensä noin 70 tekstiriviä, jotka ovat peräisin Empedokleen teoksesta. Ne osoittavat, että teoksen kopioita oli kierrossa vielä 100-luvulla jaa.

Lähteet
-------

1. 1 2 3  Janko, Richard: Empedocles, On Nature I 233–364: A New Reconstruction of P. Strasb. gr. Inv. 1665–6 University of Michigan.
2. 1 2 3 4 5  Sedley, D. N.: *Lucretius and the Transformation of Greek Wisdom*, s. 1–. Cambridge University Press, 2003. ISBN 0521542146. Teoksen verkkoversio.
3. 1 2  Brennan, Tad: Review: Lucretius and the Transformation of Greek Wisdom, by David Sedley. Cambridge: Cambridge University Press, 1998.  *Mind*, Jan. 2000, New Series 109. vsk, nro 433. Artikkelin verkkoversio.
4. ↑  Diogenes Laertios: *Merkittävien filosofien elämät ja opit* VIII.77.
Merkitty lähde metsässä.
**Luontokohde** on Suomen metsätaloudessa metsässä sijaitseva pistemäinen tai alueellinen kohde, joka jätetään metsätaloustöissä kokonaan toiminnan ulkopuolella tai toiminta on rajoitettua. Luontokohteiden tarkoituksena on suojella lajiesiintymiä, elinympäristöjä ja ylläpitää monikäyttömetsien  monimuotoisuutta. 
Luonto- ja erityiskohteet sekä osa lajiesiintymistä liittyvät ekologiseen verkostoon, jonka ytimen ne muodostavat yhdessä luonnonsuojelualueiden kanssa.

Luontokohteita ovat muun muassa lehdot ja jalopuumetsiköt, aarniometsät ja runsaslahopuustoiset kangasmetsät, paahdeympäristöt, perinneympäristöt, kalliot ja jyrkänteet, rehevät suot sekä pienvesien lähiympäristöt, lähteet sekä puron- ja noronvarsimetsät. Osa näistä arvokkaista elinympäristöistä on metsä- ja luonnonsuojelulaissa määriteltyjä kohteita.

Valtion metsissä metsätalouskäytön ulkopuolella on 9 prosenttia Metsätalous Oy:n käytössä olevista monikäyttömetsistä. Näillä alueilla on noin 100 000 luontokohdetta ja noin 30 000 uhanalaisten lajien esiintymää.

Lähteet
-------

1. 1 2 3  Luontokohteet kokonaan toiminnan ulkopuolella Metsähallitus. Viitattu 29.1.2021.
**Terry McDermott** (s. 8. joulukuuta 1951 Kirkby, Liverpool) on englantilainen jalkapalloilija, joka pelasi keskikenttäpelaajana. Hän kuului Englannin maajoukkueeseen ja oli Liverpoolin joukkueessa voittamassa kolme kertaa Euroopan cupin, kerran UEFA-cupin, viisi kertaa Englannin liigamestaruuden sekä kahdesti Englannin liigacupin. Kaudella 1979–1980 sekä pelaajat että toimittajat valitsivat hänet Englannin vuoden pelaajaksi.

McDermott aloitti liigauransa vuonna 1969 Buryssä, josta hän siirtyi Newcastle Unitediin helmikuussa 1973. Liverpool osti hänet marraskuussa 1974, ja kahdeksan kauden aikana McDermott pelasi seurassa 232 liigaottelua ja teki niissä 54 maalia. Liverpoolin voittaessa ensimmäisen kerran Euroopan cupin vuonna 1977 McDermott teki maalein 3–1 päättyneessä loppuottelussa saksalaista Borussia Mönchengladbachia vastaan joukkueensa ensimmäisen maalin. Menestyksekkäiden Liverpool-vuosien jälkeen hän palasi Newcastleen syyskuussa 1982 ja pelasi siellä kaksi kautta. Viimeisinä aktiivivuosinaan hän pelasi vielä irlantilaisessa Cork Cityssä ja kyproslaisessa APOEL FC:ssä.

McDermott pelasi 25 maaottelua ja teki niissä kolme maalia vuosina 1977–1982. Hän pelasi kahdessa ottelussa EM-kilpailuissa 1980 ja kuului Englannin miehistöön myös MM-kilpailuissa 1982 mutta ei päässyt tuolloin kentälle. Maaottelumaaleistaan hän teki kaksi, joista toisen rangaistuspotkusta, Norjaa vastaan syyskuussa 1980 ja yhden Sveitsiä vastaan toukokuussa 1981.

Lähteet
-------

1. 1 2 3 4  Terry McDermott *English Football Online*.  12.2.2013. Viitattu 11.11.2018. (englanniksi)
2. ↑  Price, Glenn: Flashback to Liverpool's first European Cup triumph in 1977 ESPN. Viitattu 11.11.2018. (englanniksi)

  

Englannin joukkue – Jalkapallon EM-kilpailut 1980
1 Clemence |
2 Neal |
3 Sansom |
4 Thompson |
5 Watson |
6 Wilkins |
7 Keegan |
8 Coppell |
9 Johnson |
10 Brooking |
11 Woodcock |
12 Anderson |
13 Shilton |
14 Cherry |
15 Hughes |
16 Mills |
17 McDermott |
18 Kennedy |
19 Hoddle |
20 Mariner |
21 Birtles |
22 Corrigan |
Valmentaja Greenwood

Englannin joukkue – Jalkapallon MM-kilpailut 1982
1 Clemence |
2 Anderson |
3 Brooking |
4 Butcher |
5 Coppell |
6 Foster |
7 Keegan |
8 Francis |
9 Hoddle |
10 McDermott |
11 Mariner |
12 Mills |
13 Corrigan |
14 Neal |
15 Rix |
16 Robson |
17 Sansom |
18 Thompson |
19 Wilkins |
20 Withe |
21 Woodcock |
22 Shilton |
Valmentaja Ron Greenwood
**Race** on vuonna 2016 julkaistu yhdysvaltalainen elokuva. Elokuva kertoo tummaihoisesta yhdysvaltalaisesta olympiaurheilija Jesse Owensista, joka voitti natsi-Saksassa järjestetyissä vuoden 1936 kesäolympialaisissa neljä kultamitalia. Owensia näyttelee elokuvassa Stephan James.

Elokuvan käsikirjoittivat Anna Waterhouse ja Joe Shrapnel. Ohjaajana toimi Stephen Hopkins.

Vastaanotto
-----------

Elokuvan vastaanotto oli ristiriitainen. *USA Todayn* Brian Truitt antoi elokuvalle 3/4 tähteä ja kehui erityisesti Larry Snyderia esittäneen Jason Sudeikisin roolisuoritusta. Toisaalta taas esimerkiksi *Miami Heraldin* Rene Rodriguez piti elokuvan juonta liian holhoavana ja sen roolihahmoja liian pinnallisina. Kriitikoiden arvosanoja keräävä Metacritic on antanut elokuvalle arvosanan 56/100, joka perustuu 35 kriitikon antamien arvostelujen keskiarvoon.

*Race* oli tammikuuhun 2017 mennessä tuottanut maailmanlaajuisesti yhteensä noin 25,1 miljoonaa Yhdysvaltain dollaria.

Lähteet
-------

1. 1 2  Race (2016) *Boxofficemojo*. Viitattu 15.1.2017. (englanniksi)
2. 1 2  Brian Truitt: Review: 'Race' wins with emotional finish *USA Today*.  18.2.2016. Viitattu 15.1.2017. (englanniksi)
3. 1 2  Mike Fleming Jr: Focus Features First To Start Line On Crowded Field Of Jesse Owens Biopics *Deadline*.  16.7.2014. Viitattu 15.1.2017. (englanniksi)
4. ↑  Rene Rodriguez: 'Race' is a dull portrait of an extraordinary man (PG-13) *Miami Herald*.  18.2.2016. Viitattu 15.1.2017. (englanniksi)
5. ↑  Critic reviews for Race *Metacritic*. Viitattu 15.1.2017. (englanniksi)
**Racer Free Car Simulation** on ilmainen kilpa-ajo-simulaattori, josta on versiot Microsoft Windowsille, Linuxille sekä Mac OS X:lle.

Racer oli alun perin vain ajosimulaattori, mutta nykyään se sisältää lähes kaikki autopeliltä odotettavat ominaisuudet, kuten mahdollisuudet kisata joko tietokonetta tai verkon ylitse toista ihmistä vastaan. Racerin tärkein elementti on sen realistinen fysiikkamallinnus sekä tasokas, OpenGL-pohjainen grafiikkamoottori. Racerista puuttuu ainakin toistaiseksi monista kaupallisista ajopeleistä löytyvä autojen vahinkomallinnus sekä uramoodi.

Yksi Racerin tärkeimmistä ominaisuuksista on sen avoimuus. Ohjelmakoodi itsessään ei ole enää vapaassa levityksessä, mutta esimerkiksi autojen ja ratojen formaateista ja luonnista on olemassa tarkka dokumentaatio. Tämän ansiosta Raceriin onkin julkaistu monenlaisia autoja: Formuloita, antiikkiautoja, luxusautoja, perheautoja... Mahdollisuudet ovat lähes rajattomat. Myös ratoja on monenlaisia todellisista kilparadoista vuoristoteihin.

Racer julkaistiin ensimmäisen kerran elokuussa 2000, ja sitä on päivitetty jatkuvasti tähän päivään asti. Vuosien kuluessa Racerin ympärille on kasvanut suuri yhteisö. Racerin virallinen foorumi sijaitsee Race Sim Centralissa.

Racer on ilmaisohjelma ei-kaupallisille käyttäjille. Autojen ja ratojen tekijät ovat säätäneet erilaisia käyttöehtoja luomuksilleen, mutta ne kaikki ovat ladattavissa ilmaiseksi.

Raceriin julkaistaan - kiitos avoimien tiedostoformaattien - jatkuvasti uutta sisältöä, mutta koska itse Racerin lähdekoodi on suljettu, riippuu päivitysten määrä siitä, kuinka paljon ohjelmoijilla on aikaa päivittää Raceria. Tämä johtaa siihen, että uusia versioita ilmestyy melko harvoin, mutta toisaalta ne ovat usein hyvin monipuolisia, ja antavat uutta intoa yhteisölle.

Lähteet
-------

1. ↑  Race Sim Central (Arkistoitu – Internet Archive)

Aiheesta muualla
----------------

* Virallinen sivu
* Race Sim Central forum (Arkistoitu – Internet Archive) Virallinen foorumi, täältä ladattavissa uusin versio Racerista sekä autoja ja ratoja.
* Racer-Xtreme Sivusto, jolla paljon autoja ja ratoja
* D1 Racer Grand Prix
* Tracciontrasera.es
**Dugald Clerk** (kirjoitetaan joissain lähteissä muotoon *Clark*) oli skotlantilainen insinööri, joka suunnitteli maailman ensimmäisen onnistuneen kaksitahtimoottorin vuonna 1878 ja patentoi sen Englannissa vuonna 1881. Hän oli valmistunut Andersonin yliopistosta Glasgowssa (nyk. *University of Strathclyde*) ja Yorkshire Collegesta, Leedsissä (nyk. *University of Leeds*).

Clerkin moottori
----------------

Ns. Clerkin syklillä toimiva kaksitahtimoottori on hyvin samankaltainen nelitahtisen dieselmoottorin kanssa, koska myös Clerkin moottorissa on imu- ja pakoventtiilit. Imuventtiili on tässä tapauksessa hivenen harhaanjohtava nimitys, koska polttoaineseoksen syöttö tapahtuu männän ollessa matkalla ylöspäin. Englanninkielinen nimitys *inlet valve* on paljon täsmällisempi.

Moottorin ja Clerkin syklin toiminta tapahtuu seuraavanlaisessa järjestyksessä: Työtahdin alakuolokohdassa sekä imu- että pakoventtiilit aukaistaan ja työsylinterin viereen sijoitettu pumppusylinteri työntää ilmaa sisään ja huuhtelee pakokaasut ulos. Koska polttoaineen syöttöä ei kyetty luonnollisestikaan Clerkin versiossa vielä täsmällisesti hallitsemaan, pumpun työntämä ilma oli osin polttoaineseosta, josta osa joutui pakoventtiilin kautta hukkaan. Männän jatkaessa liikettään ylöspäin, pakoventtiili suljetaan ja pumppusylinterin työntämä polttoaineseos puristetaan kasaan. Kun kaksitahtidieselit kehittyivät, tämä oli se vaihe, jolloin polttoaine ruiskutetaan sylinteriin. Ahtimen tai huuhtelupumpun tehtävänä on syöttää pelkkää puhdasta ilmaa. Kun mäntä saavuttaa yläkuolokohdan, polttoaineseos puristuu kasaan, kuumenee ja syttyy ja saattaa männän alaspäin suuntautuvaan työtahtinsa liikkeeseen ja kierto alkaa alusta.

Koska Clerkin syklillä toimivat moottorit tarvitsevat tuekseen pumpun tai ahtimen, ne ovat luonnollisempia konfiguraatoita raskaiden dieselmoottoreiden maailmassa. Laivat, junat, maansiirtokoneet, paikallismoottorit ja kuorma-autot ovat Clerkin syklillä toimivan kaksitahtimoottorin ominta kenttää. Amerikkalaisen General Motorsin tytäryhtiö Detroit Diesel oli yksi suurimmista kaksitahtisten dieselmoottoreiden valmistajista.

Clerkin moottori ei kokonsa puolesta sovellu pienkonekäyttöön. Nykyään yleisimmin tuntemamme kaksitahtimoottori, jossa ei ole venttiileitä, vaan imu- ja pakoaukot sylinteriseinämissä, kehitti englantilainen insinööri Joseph Day vuonna 1892. Dayn suunnittelema kaksitahtimoottorin kampikammio mahdollisti pienempikokoisten ja rakenteellisesti yksinkertaisten, venttiilittömien kaksitahtimoottorien valmistamisen oikeastaan mihin mittakaavaan tahansa. Nykyisin valmistettavissa kaksitahtisissa dieselmoottoreissa saattaa olla venttiileillä varustettu Clerkin rakenne, venttiilitön Dayn rakenne tai näiden kahden yhdistelmä.

Lähteet
-------

1. ↑  Vu.com - Forgotten Hero


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Rabri Devi** (s. 1959) on intialainen poliitikko, joka toimi kolme kautta Biharin pääministerinä vuosina 1997–2005. Hän kuuluu Rashtriya Janata Dal (RJD) -puolueeseen yhdessä aviomiehensä Lalu Prasad Yadavin kanssa.

Devin poliittinen ura alkoi vuonna 1997, jolloin hänen aviomiehensä Lalu Prasad Yadav joutui eroamaan tehtävästään Biharin pääministerinä. Yadavia syytettiin korruptiosta, minkä seurauksena hän päätti erota jotta voisi puolustautua oikeudessa. Erotessaan hän päätti ehdottaa vaimoaan Rabri Deviä seuraajakseen. RJD:llä oli osavaltioparlamentissa enemmistö, jonka turvin Devi julistettiin uudeksi pääministeriksi. Devi oli lukutaidoton, koska hänen kylässään ei ollut koulua. Hän oli avioitunut köyhän ja kodittoman Yadavin kanssa 14-vuotiaana vuonna 1973 osana hänen isänsä järjestämää avioliittoa. Devin isä oli varakas maanviljelijä eikä huomioinut vävyssään mitään muuta kuin luonteen. Ensimmäisenä päivänä, jonka Devi ja Yadav viettivät yhdessä Yadav joutui vankilaan.

Lukutaidottoman Devin valinta pääministeriksi herätti suuttumusta Biharissa. Oppositiojohtaja Sushil Modi syytti Yadavia huijariksi ja kritisoi Devin valintaa epädemokraattiseksi pelleilyksi. Devi sai aviomieheltään opetusta, kuinka hänen tulisi toimia poliitikkona sekä miten hänen tuli huomioida eri väestönryhmät saadakseen näiltä kannatusta. Oppositio epäili, että Devin veljet sekä aviomies vaikuttivat salaisesti hänen hallintonsa taustalla. Vuonna 2005 RJD hävisi Biharin osavaltiovaalit, jonka seurauksena Devin virkakausi päättyi. Vuonna 2020 RJD on ilmoittanut harkitsevansa hänen nimeämistään ehdolle Rajya Sabhaan.

Devillä ja Yadavilla on yhdeksän lasta. Devi on rikkaampi kuin aviomiehensä.

Lähteet
-------

1. ↑  Rabri Devi *Hindustan Times*.  5.2.2000. Viitattu 2.3.2020.
2. ↑  Dasgupta, Swapan: Laloo Prasad Yadav mocks democracy by anointing wife Rabri Devi as successor *India Today*.  4.8.1997. Viitattu 2.3.2020.
3. ↑  The Rediff Interview/ Rabri Devi *Rediff*.  22.2.2000. Viitattu 2.3.2020.
4. ↑  Dasgupta, Swapan: Dragged from the kitchen to Bihar Assembly, Rabri Devi learns politics fast *India Today*.  11.8.1997. Viitattu 2.3.2020.
5. 1 2  Fomer Bihar CM Rabri Devi owns 65 cows, calves *Hindustan Times*.  13.4.2014. Viitattu 2.3.2020.
6. ↑  Roy, Anirban Guha: Rabri Devi, Premchand Gupta likely to be RJD nominees for Rajya Sabha *Hindustan Times*.  4.2.2020. Viitattu 2.3.2020.
7. ↑  Rabri and kids richer than Lalu *Indian Express*.  29.3.2009. Viitattu 2.3.2020.

Aiheesta muualla
----------------

* Kuvia tai muita tiedostoja aiheesta **Rabri Devi** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Babymetal** on japanilainen metalli- ja J-pop-musiikkia yhdistelevä yhtye, jossa laulavat ja tanssivat **Su-metal** (Nakamoto Suzuka), **Moametal** (Kikuchi Moa) ja **Momometal** (Okazaki Momoko) Kobametal-nimellä tunnettu tuottaja perusti ryhmän vuonna 2010 Sakura Gakuin -idoliryhmän alaryhmäksi. Babymetallin taustabändinä esiintyy KamiBand. Vuoden 2014 helmikuussa yhtye julkaisi debyyttialbuminsa *Babymetal*. CD:n ja rajoitetun CD+DVD:n julkaisi Suomessa 29. toukokuuta 2015 Playground Music. Julkaisu sisältää bonusraitoina *Road of Resistance -kappaleen* sekä Live-version *Gimme Chocolate!!*-kappaleesta. DVD sisältää yhtyeen videoklipit. Syksyllä 2015 julkaistiin videoalbumit *Live at Budokan: Red Night & Black Night Apocalypse* ja *Live in London: Babymetal World Tour 2014* myös Euroopassa.

Babymetalin toinen studioalbumi, *Metal Resistance,* julkaistiin vuoden 2016 huhtikuussa.

Tammikuussa 2018 KamiBandin kitaristi Mikio Fujioka menehtyi vammoihinsa pudottuaan näköalatasanteelta. 19. lokakuuta 2018 Babymetal ilmoitti Yuimetallin (Yui Mizuno) eroavan yhtyeestä huonon terveydentilansa takia.

Babymetalin kolmas albumi, *Metal Galaxy,* julkaistiin lokakuussa 2019. Levyllä vierailemassa ovat muun muassa Sabatonin laulaja Joakim Brodén sekä Arch Enemyn Alissa White-Gluz.

Babymetal on esiintynyt Suomessa kahdesti, helmikuussa 2020 ja toukokuussa 2023.

Diskografia
-----------

*Pääartikkeli: Babymetalin diskografia*
### Studioalbumit

* *Babymetal* (26. helmikuuta 2014)
* *Metal Resistance* (1. huhtikuuta 2016)
* *Metal Galaxy* (11. lokakuuta 2019)
* *The Other One* (24. maaliskuuta 2023)

Lähteet
-------

1. ↑  BABYMETAL Artist Biography by Heather Phares *allmusic.com*. Viitattu 21.10.2014. (englanniksi)
2. ↑  BABYMETAL About *Babymetal.com*.  Arkistoitu 12.8.2014. Viitattu 21.10.2014. (englanniksi)
3. ↑  Japanilainen Baby Metal julkaisee yhtyeen nimeä kantavan albuminsa euroopassa  15.4.2015. Playground Music Finland.  Arkistoitu 27.7.2015. Viitattu 16.4.2015.
4. ↑  Sensaatioksi nousseen japanilaisyhtye Babymetalin kitaristi on kuollut *Rumba.fi*. Viitattu 14.4.2021.
5. ↑  YUIMETAL HAS LEFT BABYMETAL, GROUP DEBUTS NEW SONG ‘STARLIGHT’  19.10.2018. Loudwire. Viitattu 23.1.2019. (englanniksi)
6. ↑  BABYMETAL *Kulttuuritalo*. Viitattu 14.4.2021.
7. ↑  BABYMETAL *Kulttuuritalo*. Viitattu 14.4.2021.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Babymetal**.
* Viralliset sivut
* Babymetal levyarvostelu
* Babymetal levyarvostelu - KaaosZine
**Rachel** (oik. **Rachel Ros**, s. 11. elokuuta 1942 Cavaillon, Ranska) on ranskalainen laulaja. Rachel voitti vuonna 1961 Mireille Hartuchin järjestämän laulukilpailun, minkä vuoksi Hartuch kutsui Rachelin *Petit Conservatoire* -ohjelmaan.

Barclay Recordsin palkkaamana Rachel julkaisi ensimmäisen levytyksensä "Les Amants Blessés*"* 1963. Rachel edusti Ranskaa vuoden 1964 Eurovision laulukilpailussa kappaleella "Le chant de Mallory*"*. Kappale sijoittui jaetulle neljännelle sijalle.

Diskografia
-----------

### 45 rpm

* *Les Amants Blessés* (1963)
* *Le Chant de Mallory* (1964)
* *Le Doux Paysage* (1964)
* *Un Pays* (1965)
* *L'oiseau d'Italie* (1966)
* *La Fiesta* (1967)
* *Qu'ils sont heureux* (1967)
* *L'Amour est bleu* (1968)

Lähteet
-------

1. ↑  Copenhagen 1964 *eurovision.tv*. Viitattu 4.4.2022.
2. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |

 |
**Olli Borg** (18. tammikuuta 1921 Helsinki – 28. helmikuuta 1979 Helsinki) oli suomalainen sisustusarkkitehti.

Borg valmistui Taideteollisesta keskuskoulusta vuonna 1949. Vuosina 1950–1954 hän työskenteli Viljo Revellin arkkitehtitoimistossa, mutta myöhemmin hänellä oli oma suunnittelutoimistonsa vuosina 1957–1963 ja 1967–1979. Muotoilijoiden keskusjärjestön Ornamon puheenjohtajana hän oli vuosina 1957–1958.

Borg suunnitteli sisustuksen lähes kokonaan tai huomattavin osin moniin julkisiin rakennuksiin, esimerkiksi Meilahden kansakouluun (1949–1953), Helsingin kauppakorkeakoulun päärakennukseen (1950), Vatialan siunauskappeliin (1961), Lilla Teatern -teatteriin (1962) ja Taideteollisuusmuseon taloon (1977–1978). Borgin merkittävimpiin töihin luetaan myös Hotelli Palacena paremmin tunnetun teollisuuskeskuksen ja hotellin sisustuksen suunnittelu yhdessä Antti Nurmesniemen ja Olavi Hännisen kanssa vuosina 1949–1953.

Sisustussuunnittelun lisäksi Borg suunnitteli huonekaluja Askon huonekalutehtaille, joiden pääsuunnittelija hän oli vuosina 1964–1967. Vuosina 1956–1964 hän toimi myös yliopettajana Taideteollisessa oppilaitoksessa.

Borgin veljiä olivat oopperalaulaja Kim Borg sekä musiikkituottaja Jaakko Borg.

Borgille myönnettiin Pro Finlandia -mitali vuonna 1965.

Lähteet
-------

* Uppslagsverket Finland
* Helsinki valmistautuu olympialaisiin – Teollisuuskeskuksen talo Helsingissä ja Kisakylä. Yle Sininen laulu – Suomen taiteiden tarina (Arkistoitu – Internet Archive)
* Ornamon puheenjohtajat[vanhentunut linkki]

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Uppslagsverket Finland

 |

 |
**Naksos** (m.kreik. Νάξος, lat. *Naxus*) oli antiikin aikainen kaupunki Kreetan saarella Kreikassa. Se sijoitetaan Oxá-vuorelle lähelle nykyistä Eloúntaa. On mahdollista, että paikka oli ennemmin alempana sijainneen Oluksen kaupungin akropolis eli yläkaupunki ja linnavuori kuin varsinainen oma kaupunkinsa.

Naksoksen perustajana on pidetty Oaksosta, Aksosta tai Naksosta, joka liittyy myös kreetalaiseen Aksoksen kaupunkiin. Toisaalta kaupunki on kytketty myös Naksoksen kaupunkiin samannimisellä saarella Kykladeilla. Paikka tunnettiin hiomakivistään samoin kuin Naksoksen saari. Tämän vuoksi kaupungin olemassaolo on aiemmin myös kyseenalaistettu, ja sen nimeä on arveltu sekaannukseksi saaren kanssa.

Linnoituspaikka Oxá-vuorella sijaitsee noin 2,5 kilometriä lounaaseen Eloúntasta, ja se on noin 450 metrin korkeudessa merenpinnasta laskettuna. Vuorelta on löydetty linnoitteita sekä jopa sata vesisäiliötä, joista monet ovat holvattuja. Löytöihin lukeutuu myös muun muassa rahoja, joihin on kuvattu Dionysos. Paikka on ollut käytössä vielä Kreetan ensimmäisellä bysanttilaisella kaudella.

Lähteet
-------

1. 1 2 3  Αρχαία Νάξος στην Οξά *Cretan Beaches*. Viitattu 1.9.2020.
2. 1 2 3 4  Smith, William: "Naxos", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. 1 2  Ancient Naxos *Agios Nikolaos Crete*. Viitattu 1.9.2020.
4. ↑  Skoliasti *ad Pind. Isth.* 6.107.
5. 1 2  Στο Όρος Οξά Η Αρχαία Πόλη Της Νάξου Ή Οάξου *Κρήτη πόλεις και χωριά*.  Arkistoitu 15.5.2021. Viitattu 1.9.2020.
6. ↑  Τσιγωνάκη, Χριστίνα et al.: Όρος Οξά, μια άγνωστη οχυρωμένη θέση στην Ανατολική Κρήτη *Academia.edu*. Viitattu 1.9.2020.
Vanhan roosan värinen babydoll.
**Babydoll** on hihaton, naruolkaimin varustettu naisten yöasu, joka on koristeltu pitsimäisillä osilla tai voi olla myös virkattu. Babydoll on usein läpinäkyvä, ja materiaalina on usein polyesteria, elastaania tai silkkiä. Kuppiosat voivat olla muotoillut.

Historia
--------

Babydollin lanseerasi yhdysvaltalainen alusvaatesuunnitteija Sylvia Pedlar, joka tuotti niitä kangaspulan ollessa pahimmillaan vuonna 1942 toisen maailmansodan aikana. Malli tunnetaan nykyisin nimellä "babydolls". Vuoden 1956 elokuvassa *Nukkevaimo* (*Baby Doll*) näyttelijätär Carroll Baker oli nymfomaanin roolissa. Tästä alkoi adult style -suosio.*selvennä* Baby Doll -asusteet 1950- ja 1960-luvuilla muodostuivat toppiosasta ja lyhyestä istuvasta alaosasta. Lisäksi asussa oli elastinen vyötärö.

Lähteet
-------

1. ↑  Sylvia Pedlar - Fashion Designer Encyclopedia - women, dress, new, body, designs, costume, world, look *fashionencyclopedia.com*.
2. ↑  Catalog - Baby Doll *catalog.afi.com*.

Aiheesta muualla
----------------

* Kuvia tai muita tiedostoja aiheesta **Babydoll** Wikimedia Commonsissa
**Rachel Aberlin** oli 1500-luvulla Safedissa, Damaskoksessa ja Jerusalemissa vaikuttanut juutalainen mystikko. Hänet tunnetaan kabbalisti Hayyim Vitalin teoksesta *Sefer ha-Hezyenot*.

Elämäkerta
----------

Rachel Aberlin tunnetaan lähinnä rabbi ja kabbalisti Hayyim Vitalin aikalaisteoksen *Sefer ha-Hezyenot* (vapaasti kääntäen "Näkyjen kirja") perusteella. Aberlinin tarkkaa syntymäaikaa tai paikkaa ei tunneta. Hän syntyi suurin piirtein 1500-luvun toisella neljänneksellä mahdollisesti Thessalonikissa. Vuonna 1564 hän asettui aviomiehensä Judahin kanssa Safediin. Aberlinin mies oli vauras paikallisen aškenasijuutalaisen yhteisön johtohahmo, ja hänen kuollessaan vuonna 1582 Aberlinista tuli rikas leski.

*Sefer ha-Hezyenot* kuvailee Aberlinin saaneen jatkuvia näkyjä profeetta Eliasta ja viidestä palavasta pilarista. Ilmeisesti hän oli myös jonkinlainen johtohahmo Safedin naisten parissa. Aberlin mainitaan Safedin ohella myös eri yhteyksissä Damaskoksessa ja Jerusalemissa samaan aikaan Vitalin kanssa. Ilmeisesti Vital ja Aberlin tunsivat toisensa hyvin. Vital mainitsee useita esimerkkejä Aberlinin hengellisistä kyvyistä.

Vital kertoi Aberlinin saamasta unesta, jonka hän jakoi Vitalin kanssa. Unessaan Aberlin näkee Vitalin suuren pöydän takana, jonka takana paloi kasa heinää tulen sitä kuitenkaan kuluttamatta. Vital sanoo tämän olevan viite Obadjan kirjaan (1:18): "Jaakobin heimo on oleva tuli ja Joosefin heimo on liekki, mutta Esaun heimo kuin oljet". Edelleen unessa oleva Aberlin taas toteaa Vitalin käsittävän unen "kirjaimellisesti", kun taas hän itse käsittää sen "todellisen luonteen".

Aberlin kuoli ehkä Damaskoksessa 1600-luvun ensimmäisellä neljänneksellä.

Lähteet
-------

1. 1 2 3 4  Fred Skolnik ja Michael Berenbaum: *Encyclopaedia Judaica Volume 1 Aa-Alp*, s. 254. Thomson Gale, 2007. ISBN 978-0-02-865928-2. (englanniksi)
**Saksan 5. jalkaväkidivisioona** (saks. *5. Infanterie-Division*) oli Weimarin tasavallan maavoimien yhtymä maailmansotien välillä 1922-1934.

Perustaminen
------------

Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri (saks. *Wehrkreis*) muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 11 Kasselissa ja 13 Stuttgartissa muodostivat tammikuussa 1921 5. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.

Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.

Komentajat
----------

Stuttgartiin sijoitetun Wehrkreis V:n komentajat olivat oman toimensa ohella divisioonankomentajina. Komentajina olivat:

* jalkaväenkenraali Walther Reinhardt 1. lokakuuta 1920 – 1. tammikuuta 1925
* jalkaväenkenraali Ernst Hasse 1. tammikuuta 1925 – 1. helmikuuta 1927
* jalkaväenkenraali Hermann Reinicke 1. helmikuuta 1927 – 30. syyskuuta 1929
* jalkaväenkenraali Hans Freiherr Steutter von Lötzen 1. lokakuuta 1929 - 1. joulukuuta 1931
* kenraaliluutnantti Curt Liebmann 1. joulukuuta 1931 - 1. elokuuta 1934

Lähteet
-------

1. ↑  feldgrau.com

Reichswehrin divisioonat

|  |  |
| --- | --- |
| Jalkaväki | 1. - 2. - 3. - 4. - 5. - 6. - 7. |
| Ratsuväki | 1. - 2. - 3. |
**Jane Holzer** tai tunnetummin **Baby Jane Holzer**, o.s. *Brookenfeld*, (s. 23. lokakuuta 1940) on yhdysvaltalainen malli ja Andy Warholin ensimmäinen julkisuutta saanut supertähti. Hän on toiminut myös näyttelijänä ja elokuvatuottajana.

Holzerin perhe oli varakas hänen isänsä Carl Brookenfeldin kiinteistökauppojen vuoksi. Holzer kasvoi Floridassa ja New Yorkissa. Hän opiskeli Cherry Lawn School -koulussa Connecticutissa ja sen jälkeen Finch Junior Collegessa kunnes hänet erotettiin. Holzer aloitti mallinuran ja tuli tunnetuksi, kun valokuvaaja David Bailey kuvasi hänet brittiläiseen *Vogueen* kesällä 1963. Holzer meni naimisiin suuren kiinteistöomaisuuden perijän Leonard Holzerin kanssa. Aviopari asui New Yorkin Park Avenuella.

Holzer tapasi Andy Warholin vuonna 1963, jolloin Warhol pyysi Holzeria elokuvaansa *Soap Opera*. Lempinimen "Baby Jane" Holzer sai kolumnisti Carol Bjorkmanilta. Elokuva *Mitä tapahtuikaan Baby Janelle?* oli juuri ilmestynyt, ja vaikka Björkman ei ollut elokuvaa nähnyt hän käytti nimeä yhteydessä Holzeriin. Holzer esiintyi myös Warholin elokuvissa *Batman Dracula*, *Couch*, *Thirteen Most Beautiful Women* ja *Camp*. Holzer jätti pian kuitenkin Warholin ja tämän studion The Factoryn, Holzerin mukaan koska ei halunnut sekaantua huumeidenkäyttöön, jota Warholin ympärillä harrastettiin yhä enemmän. Holzerin tilalle Warholin uudeksi supertähdeksi tuli perijätär Edie Sedgwick. Holzer pysyi kuitenkin kontaktissa Warholiin lähtönsä jälkeenkin.

Holzer näytteli myöhemmin myös The Factoryn ulkopuolella elokuvissa *Futz!* (1969), *Ciao!Manhattan* (1972), *La Vallee Fantome* (1987) ja *Horror Workout* (1990). Hän esiintyi Broadwaylla näytelmässä *Gotta Go Disco*, jota esitettiin muutaman viikon ajan. Holzer on tuottanut kaksi elokuvaa, *Spike of Bensonhurst* (1988) ja *Naked Tango* (1990). Holzer avasi jäätelökaupan nimeltä "Sweet Baby Jane's" Floridan Palm Beachille ja on mukana kiinteistöinvestoinnissa.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
*Tämä artikkeli käsittelee symbolia. Termin käytöstä tähtitieteessä katso punainen kääpiö ja punainen jättiläinen. Kansainvälisestä järjestöstä on oma artikkeli.*
Punainen keltareunuksinen tähti Neuvostoliiton lipussa sirpin ja vasaran kanssa.
Sosialistisen Jugoslavian lippu 1943–1992.
**Punainen tähti** on kommunismin symboli, jollaisena se alun perin oli vuonna 1918 perustetun Venäjän puna-armeijan tunnus. Punainen tähti on ollut paljon käytössä sosialististen valtioiden lipuissa ja vaakunoissa. Tähden yhdistäminen toiseen kommunismin symboliin, sirppiin ja vasaraan oli yleistä. Viisisakaraisen tähden punainen väri merkitsee vallankumouksellisuutta ja sosialismia.

Neuvostoliiton valtaryhmän 1990-luvun alussa tapahtuneen hajoamisen jälkeen punaisen tähden julkinen käyttö on kielletty Latviassa, Liettuassa, Moldovassa ja Ukrainassa. Indonesiassa se kiellettiin jo aiemmin.

Venäjän punainen tähti (2010–2014)
----------------------------------

Venäjän ilmavoimien konetunnus muutettiin ohuen punaisen ja valkoisen reunan rajaamasta neuvostopunatähdestä valko-sinireunuksiseksi Venäjän punaiseksi tähdeksi maan lipun värien mukaan vuonna 2010. Punaisen värin lähes yksinomaan hallitsemasta tähdestä luovuttiin kuitenkin vuonna 2014.

Venäjän Armeijan keskusurheiluseuran (TsSKA) tunnuksessa on ylimpänä ohuen keltaisen reunan rajaama punainen tähti.

Venäjän asevoimien lehden nimi on *Krasnaja zvezda* eli Punainen tähti.

Lähteet
-------

1. ↑  Russian Defense Ministry Reveals New Military Symbol. *The Moscow Times*. (englanniksi)

Aiheesta muualla
----------------

* Kuvia tai muita tiedostoja aiheesta **Punainen tähti** Wikimedia Commonsissa
**Saksan 5. vuoristodivisioona** (saks. *5.Gebirgs-Division*) oli Saksan maavoimien yhtymä toisessa maailmansodassa.

Perustaminen
------------

Divisioona perustettiin lokakuussa 1940 Tirolissa Itävallassa. Divisioonan rungoksi siirrettiin 1. vuoristodivisioonan kolmas ylimääräinen rykmentti vuoristojääkärirykmentti 100. Divisioonan toinen rykmentti tuli motorisoiduksi divisioonaksi muutettavasta 10. jalkaväkidivisioonasta, joka luovutti jalkaväkirykmentti 85:n. Divisioonan muiden yksiköiden rungot tulivat myös mainituista divisioonista.

Historia
--------

Divisioonan ensimmäinen sotatoimi oli Balkanin sotaretki 1941, jolloin se osallistui operaatioihin Marita ja Merkur eli Kreikan ja Kreetan valtaukseen. Divisioona palasi marraskuussa Saksaan täydennettäväksi ja huhtikuussa 1942 se siirrettiin itärintamalle.

Divisioona liitettiin pohjoiseen armeijaryhmään Olhavan alueelle. Marraskuussa 1943 se siirrettiin edelleen Italiaan, missä se oli joulukuussa Gustav-linjalla lähellä Monte Cassinoa. Divisioona antautui Yhdysvaltain joukoille toukokuussa 1945 Torinon lähistöllä.

Komentajat
----------

Divisioonankomentajina olivat:

* vuoristojoukkojenkenraali Julius Ringel (1. marraskuuta 1940 - 10. helmikuuta 1944)
* kenraaliluutnantti Max Schrank 10. helmikuuta 1944 - 1. tammikuuta 1945
* kenraalimajuri Hans Steets 18. tammikuuta - 8. toukokuuta 1945

Lähteet
-------

* Mitcham, Samuel W. Jr: *German Order of Battle Volume Two: 291st-999th Infantry Divisions, Named Infantry Divisions, and Special Divisions in WWII*. Stackpole Books, 2007. ISBN 978-0-8117-3437-0. (englanniksi)

### Viitteet

1. ↑  feldgrau.com
**Marin Draganja** (s. 13. toukokuuta 1991 Split) on kroatialainen ammattilaistennispelaaja, jonka ammattilaisura alkoi vuonna 2009. 185 senttimetriä pitkä ja 78 kilogrammaa painava Draganja on vasenkätinen ja hänen valmentajanaan toimii entinen tennispelaaja Gilbert Schaller. Draganja on erikoistunut nelinpeliin.

Kaksinpelissä Draganja on ollut parhaimmillaan ATP-rankingin sijalla 550 huhtikuussa 2013. Nelinpelissä hän on ATP-rankingin sijalla 24. joka on myös hänen uransa korkein sijoitus rankingissa. Draganja on saavuttanut urallaan kaksi nelinpelin ATP-turnausvoittoa, heinäkuussa 2014 Hampurissa Romanian Florin Mergean kanssa, ja helmikuussa 2015 nykyisen parinsa, Suomen Henri Kontisen kanssa kotimaassaan Zagrebissa. Vuonna 2014 Draganja selviytyi Mergean kanssa Ranskan avoimissa semifinaaleihin. Wimbledonissa ja Australian avoimissa Draganja on ollut parhaimmillaan toisella kierroksella ja Yhdysvaltain avoimissa ensimmäisellä kierroksella.

Myös Draganjan pikkuveli Tomislav Draganja on tennispelaaja.

Lähteet
-------

1. 1 2
2. ↑

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Saksan 6. vuoristodivisioona** (saks. *6.Gebirgs-Division*) oli Saksan maavoimien yhtymä toisessa maailmansodassa. Pääosan sodasta se toimi osana Saksan 20. vuoristoarmeijaa.

Perustaminen
------------

Wehrkreis V perusti divisioonan 1. kesäkuuta 1940 Heubergin koulutuskeskuksessa. Sen runkona olivat vuoristojääkärirykmentit 141 ja 143.

Historia
--------

Se siirrettiin 13. kesäkuuta länsirintamalle ja divisioona oli Ranskan antauduttua miehitysjoukkona. Joulukuussa se osallistui Kreikan valtaukseen operaatio Maritaan ja syyskuussa 1941 divisioona siirrettiin Pohjois-Suomeen. Heinäkuussa 1942 se liitettiin 20. vuoristoarmeijaan, jonka mukana se vetäytyi Norjaan loppuvuodesta 1944.

Divisioona antautui briteille sodan loputtua vuonna 1945.

Komentajat
----------

Divisioonankomentajina olivat:

* kenraalimajuri Ferdinand Schörner (perustaminen - 1. helmikuuta 1942)
* kenraaliluutnantti Christian Philipp 1. helmikuuta 1942 - 20. elokuuta 1944
* kenraalimajuri Max-Josef Pemsel 20. elokuuta 1944 - 19. huhtikuuta 1945
* eversti Josef Remold 20. huhtikuuta 1945 - antautumiseen

Lähteet
-------

* Mitcham, Samuel W. Jr: *German Order of Battle Volume Two: 291st-999th Infantry Divisions, Named Infantry Divisions, and Special Divisions in WWII*. Stackpole Books, 2007. ISBN 978-0-8117-3437-0. (englanniksi)

### Viitteet

1. ↑  Lexikon der Wehrmacht
**Tidjikja** (myös *Tidjikdja*, arab. تجكجة‎) on kunta sekä Tagantin alueen ja Tidjikjan departementin hallinnollinen keskus Mauritaniassa. Se sijaitsee Tagantin ylängöllä 610 kilometriä Nouakchottista itään. Kunnassa on 14 300 asukasta (vuonna 2013, väestönlaskenta).

Chinguettista tulleet muuttajat perustivat Tidjikjan vuonna 1680. Se oli karavaanireittien pysähdyspaikka, jonka asukkaat kasvattivat taatelipalmuja ja harjoittivat karjanhoitoa. Tidjikja oli myös islamilaisen oppineisuuden keskus, jossa oli laaja kirjasto. Xavier Coppolanin johtamat ranskalaiset miehittivät kaupungin vuonna 1905. Siirtomaa-aikana sen nimi oli Fort-Coppolani.

Tidjikjaan johtaa asfaltoitu maantie RN3-valtatieltä Sangravesta. Rakenteilla on uusi tie Atariin. Kaupungissa on lentokenttä.

Paikallisia elinkeinoja ovat taatelien viljely ja kaupankäynti. Tidjikjan keidasalue kärsii pahasta vesipulasta.

Tidjikjan departementin pinta-ala on 19 260 neliökilometriä. Se käsittää Boubacar Ben Amerin, El Wahatin, Lehsiran, Tensighin ja Tidjikdjan kunnat. Departementissa oli 34 900 asukasta vuonna 2013.

Lähteet
-------

1. 1 2  Monographie régionale de la wilaya du Tagant *Ansade*.  Arkistoitu 12.8.2021. Viitattu 24.9.2021.
2. 1 2  Tidjikdja *Detours Mauritanie Voyages*. Viitattu 24.9.2021.
3. ↑  *Le Petit Futé Mauritanie 2011–2012*, s. 90–91. Paris: Nouvelles éditions de l’université, 2011. ISBN 9782746940093.
4. ↑  Problématique de l’eau à Tidjikja *CARI*. Viitattu 24.9.2021.
Osa Hailuodon Marjaniemen automaattista sääasemaa. Kuvan vasemmassa laidassa oleva valkoinen mittalaite on Vaisalan valmistama ceilometri.
**Ceilometri** on optinen pilvenkorkeusmittari, [1] joka mittaa pilvien korkeutta pilven alareunasta maan pintaan. Laite käyttää infrapunalaseria, joka lähettää säteen ylös taivaalle. Lähetetyn ja pilvestä heijastuneen laserpulssin välisestä aikaerosta voidaan laskea pilven korkeus. Jotkut laitteet pystyvät tunnistamaan useampia pilvikerroksia. Ceilometriä käyttävät mm. säähavaintoasemat, lentokentät, laivat ja öljynporauslautat.

Toiminta
--------

Lähetin lähettää lasersädettä taivaalle lyhyissä nanosekunneissa mitattavissa pulsseissa, jotka heijastuvat pilven alareunasta takaisin laitteen vastaanottimeen. Laitteen ohjelmisto käsittelee säteen ja laskee säteen matka-ajasta pilven korkeuden, joka on maasta pilven alareunaan. Joitakin ceilometrejä voidaan asentaa vinoon haittaamatta laitteen toimintaa, ettei laitteen ikkuna ole niin altis säälle.

Katso myös
----------

* Lidar

Lähteet
-------

1. ↑
**Varokaa putoavia esineitä** on Yleisradion tuottama, Jukka Vienon käsikirjoittama ja Kari Franckin ohjaama kolmiosainen television minisarja vuodelta 1994.

Juoni
-----

Häihinsä valmistautuva geologi Hanna Hallanheimo joutuu työmatkalle Lappiin väitetyn ufotapauksen takia. Siellä skeptisesti suhtautuva nainen kohtaa komean metsurin, jolla huhutaan olevan kokemusta vierailta planeetoilta. Palattuaan Helsinkiin hän ajautuu ristiriitoihin sekä työssään yliopistolla että ihmissuhteissaan. Ufotutkimuksen takia hänen mielenterveytenä alkaa järkkyä.

Rooleissa
---------

|  |  |  |
| --- | --- | --- |
|  Jonna Järnefelt  | … |  Hanna Hallanheimo
  |
|  Mikko Reitala  | … |  Richard
  |
|  Santeri Kinnunen  | … |  Mikael
  |
|  Tomi Salmela  | … |  Römppä-Aslak
  |
|  Matti Tuominen  | … |  professori West
  |
|  Pekka Räty  | … |  Metsuri-Paavo
  |
|  Markku Huhtamo  | … |  Pauli
  |

Arvosteluja
-----------

*Helsingin Sanomien* tv-kriitikko Jukka Kajava moitti kirjailija Jukka Vienon toistavan itseään, kun on taas laittanut tarinan alkuainekset putoamaan taivaalta kuten edellisvuoden minisarjassa *Tuntemattomalle jumalalle*, jossa päähenkilö putosi lentokoneesta. Kajavasta nyt nähty ja jo vuosia sitten käsikirjoitettu tarina vaikuttaa vanhanaikaisen tosikolta tekoseikkailulta ufo- ja Lappi-kliseineen. Henkilöohjausta ja näyttelijäntyötä hän kehui, koska hänestä päähenkilöt "ovat ainakin ihmisen oloisia kovin epätodennäköisten ja epätasaisten luomustensa tekijöinä".

Lähteet
-------

1. ↑  Varokaa putoavia esineitä *Yle Areena*.  12.10.2017. Viitattu 14.10.2017.
2. ↑  Kajava, Jukka: Jukka Vienon kirjoittamassa kolmiosaisessa tv-sarjassa taivaalta tulee taas tavaraa *Helsingin Sanomat (maksullinen digilehti)*.  14.3.1994. Viitattu 3.4.2021.
|  |
| --- |
| **Tausret hieroglyfein** |
| **syntymänimi** |
| 

|  |  |  |
| --- | --- | --- |
|  | 
 |  |

 |
| *Tausret-setepenmut*Ylin nainenMut-jumalan rakastama |
| **valtaistuinnimi** |
| 

|  |  |  |
| --- | --- | --- |
|  | 
 |  |

 |
| *Sitra-meryamun*Ra-jumalan tytärAmon-jumalan rakastama |

**Tausret** oli Egyptiä 19. dynastian aikaan vuosina 1188–1186 eaa. hallinnut faarao-kuningatar. Hän oli 19. dynastian viimeinen faarao.

Tausret oli alun perin faarao Seti II:n toinen vaimo ja kuningatar. Jo Setin hallitusaikana Tausret nousi varsin merkittävään asemaan. Seti mm. määräsi hänelle valmistettavaksi haudan Kuninkaiden laaksoon. Setin kuoltua ja hänen poikansa Siptahin noustua valtaan Tausret otti todellisen vallan kansleri Bayn kanssa ryhtymällä mahdollisesti sijaishallitsijaksi. Siptahin nuoren iän ja sairauden takia Tausret hoiti todennäköisesti valtion johdon koko Siptahin hallituskauden ajan. Siptahin kuoltua Tausret kruunautti itsensä faaraoksi kuningatar Hatsepsutin tapaan.

Tausret haudattiin todennäköisesti hautaansa Kuninkaiden laaksossa (hauta KV14), mutta Ramses III otti haudan myöhemmin käyttöönsä isäänsä Setnakhtia varten. Tausretin muumiota ei ole tunnistettu, mutta haudasta KV35 (Amenhotep II) löytynyt naisen muumio on mahdollisesti hänen.

|  |  |  |
| --- | --- | --- |
| Edeltäjä:**Siptah** | **Egyptin faarao**19. dynastia | Seuraaja:**Setnakht** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Agathaumas** (nimen merkitys: "suuri ihme") oli sarvinaamoihin kuulunut kasvinsyöjädinosaurussuku. Se eli liitukauden loppupuolella Maastricht-vaiheella. Sukuun kuului yksi laji, tyyppilaji *A. sylvestris*. *Agathaumaksen* fossiileja on löydetty Wyomingista, Yhdysvalloista.

Koko
----

*Agathaumaksen* on kuviteltu olleen hyvin suuri ceratopsiani, mahdollisesti 10 metriä pitkä. Arvio ei ole kuitenkaan varma, jäänteiden vähäisyydestä johtuen.

Fossiilit
---------

*Agathaumaksen* fossiileja on löydetty Wyomingista, Yhdysvalloista. Löydettyihin fossiileihin lukeutuu osittaisia jäänteitä, jotka sisältävät yhteensä 16 selän, kaulan ja hännän nikamaa, osittaisen lantion ja muutamia kylkiluita.

Nimi ja luokittelu
------------------

Nimen *Agathaumakselle* antoi paleontologi Edward Drinker Cope vuonna 1872. Nimi tarkoittaa "suurta ihmettä", mikä viittaa dinosauruksen valtavaan kokoon. Cope luuli alun perin *Agathaumaksen* olevan hadrosauri, kunnes Othniel Charles Marsh kuvasi *Triceratopsin* vuonna 1889.

Suurin osa paleontologeista on sitä mieltä, että *Agathaumas* on hyvin kyseenalainen ceratopsianisuku siitä lähtien, kun se perustui osittaisten lonkkaluiden kuvaukseen. Muut myöhemmin sukuun johdetut jäänteet ovat sittemmin siirretty joko ceratopsianeihin *Triceratops* tai *Monoclonius*, tai hadrosauriin *Thespesius*. *Agathaumauksen* epävarmuus johtuu siitä, että lonkkaluut eri ceratopsianisukujen- ja lajien välillä eivät juurikaan vaihtele. Ainoa keino *Agathaumaksen* varmistamiseksi omaksi suvukseen olisi löytää lisämateriaalia, ihannetapauksessa kallo, joka kuuluisi samalle yksilölle, jonka lonkkaluut löydettiin.

Muuta
-----

Taiteilija Charles R. Knight teki *Agathaumaksesta* maalauksen Copelle. Hän maalasi siitä mahtavannäköisen pedon, jolla yhdistyi *Triceratopsin* pitkähköt otsasarvet ja *Styracosauruksen* piikikäs kauluri.

Lähteet
-------

1. 1 2 3 4  Agathaumas *Prehistoric Wildlife*. Viitattu 7.7.2016. (englanniksi)
2. 1 2  Agathaumas Dinosaur *Rareresource*. Viitattu 2.8.2017. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131751
* Fossilworks: 53038
* GBIF: 4823148
* IRMNG: 1023390

 |

 |